ගිනි අවි සහ මත්ද්‍රව්‍ය සමඟ ගල්කිස්ස පොලිසිය මගින් අත්අඩංගුවට ගත් අඟුලානේ කුඩු ගාමිණී නොහොත් වන්නිආරච්චිගේ ගාමිණී නැමැත්තා සහ ඔහුගේ් අනියම් බිරිය රඳවාගෙන වැඩිදුරටත් පරීක්ෂණ සිදුකරන බව ගල්කිස්ස පොලිසිය කියයි.පෙරේදා 7 දින පිලියන්දල පොල්ගස්ඕවිට ප්‍රදේශයේ දී මේ මත්ද්‍රව්‍ය ජාවාරම්කරු අත්අඩංගුවට ගැනුනේ හෙරොයින් ග්‍රෑම් 5 ක් සහ ටී 56 ගිනි අවියක් සමඟ එයට යොදන පතොරම් 24ක් සහ .38 රිවොල්වරයක් සමඟ එයට යොදන පතොරම් 7 ක් සමඟිනි.නවීන වර්ගයේ මෝටර් රථයකින් මේවා ප්‍රවාහනය කරමින් සිටිය දී ගල්කිස්ස පොලිසියේ විශේෂ පොලිස් කණ්ඩායමක් මෙම වැටලීම සිදු කළේය.සැකකාර කුඩු ගාමිණිගේ විවාහක බිරිය හෙරොයින් ළඟ තබා ගැනීමේ වරදට රක්ෂිත බන්ධනාගාර ගතකර සිටින අතර අත්අඩංගුවට පත්වූ අනියම් බිරිය කුමුදුනි හෙට්ටිආරච්චි නැමැති අඟුලාන ප්‍රදේශයේ කාන්තාවකි.